b'\n_START_ARTICLE_\nDanilo Srdi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLeta 1912 je zapustil Beograd in se odpravil v Rusijo. Tam je leta 1914 v Grodnem kon\xc4\x8dal voja\xc5\xa1ko \xc5\xa1olo. Leta 1916 je bil dodeljen kot poveljnik voda 1. srbski prostovoljni diviziji. Med februarsko revolucijo je postal \xc4\x8dlan revolucionarnega voja\xc5\xa1kega komiteja. Zatem je bil odpu\xc5\xa1\xc4\x8den iz vojske in se zaposlil kot delavec v Petrogradu; tu so ga leta 1917 prijeli zaradi revolucionarne dejavnosti. Njegovi prijatelji iz divizije so ga osvobodili iz zapora in ga izvolili za poveljnika Me\xc5\xa1anega petrograjskega odreda, ki je napadel Zimski dvorec._NEWLINE_Decembra istega leta je ustanovil 1. srbsko-sovjetski revolucionarni odred, s katerim je sodeloval v bojih. Leta 1918 je ustanovil 1. srbsko-sovjetski revolucionarni bataljona in kot njegov poveljnik je postal 1. marca istega leta \xc4\x8dlan RKP(b). Septembra 1918 je postal poveljnik 1. jugoslovanskega komunisti\xc4\x8dnega polka, s katerim se je boril proti beli gardi. Novembra 1918 je postal poveljnik 3. krimskega konjeni\xc5\xa1kega polka, nato pa Krimskega revolucionarnega polka in 2. konjeni\xc5\xa1ke brigade._NEWLINE_Med letoma 1919 in 1920 se je \xc5\xa1olal na Voja\xc5\xa1ki akademiji Voro\xc5\xa1ilov; po uspe\xc5\xa1nem \xc5\xa1olanju je postal poveljnik divizije in nato Konjeni\xc5\xa1kega korpusa. Na osebni Stalinov ukaz je bil leta 1937 aretiran in posledi\xc4\x8dno je izginil v \xc4\x8dasu Stalinove \xc4\x8distke.'